Diari Oficial de la Generalitat Valenciana


Sumari del DOGV 7806, del 15-06-2016 (2016/4477)

RESOLUCIÓ de 10 de juny de 2016, de la Direcció General de Funció Pública, per la qual s'eleva a definitiva la llista provisional de persones admeses i excloses a la prova selectiva d'accés a la borsa de treball temporal per al nomenament de personal funcionari interí del cos de serveis auxiliars de l'Administració de Justícia de l'Administració de la Generalitat, escala C2-10-01, auxiliars d'autòpsia, i es convoca les persones admeses a la realització de la prova.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7806

Data del DOGV
:   15-06-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/4477


Data del document
:   10-06-2016

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 10 de juny de 2016, de la Direcció General de Funció Pública, per la qual s'eleva a definitiva la llista provisional de persones admeses i excloses a la prova selectiva d'accés a la borsa de treball temporal per al nomenament de personal funcionari interí del cos de serveis auxiliars de l'Administració de Justícia de l'Administració de la Generalitat, escala C2-10-01, auxiliars d'autòpsia, i es convoca les persones admeses a la realització de la prova. [2016/4477]  
D'acord amb el que estableix el resolc sèptim de la Resolució de 17 de febrer de 2016, de la Direcció General de Funció Pública, per la qual es convoca borsa de treball temporal per al nomenament de personal funcionari interí del cos de serveis auxiliars de l'Administració de Justícia de l'Administració de la Generalitat, escala C2-10-01, auxiliars d'autòpsia (DOCV 7736, 08.03.2016), resolc:  
  
  
Primer  
Elevar a definitiva la llista provisional de persones admeses i excloses a la prova selectiva d'accés a la borsa de treball temporal d'auxiliars d'autòpsia, publicada en la web de la Generalitat el 16 de maig de 2016, una vegada vistes la reclamacions i esmenats els defectes, la llista esmentada queda com segueix, annex I, persones admeses i excloses a la prova selectiva.  
  
Segon  
Convocar totes les persones aspirants admeses a la realització de la prova selectiva que tindrà lloc el pròxim dia 2 de juliol de 2016 (dissabte), a les 10.30 hores a València, aulari Sud, planta primera del Campus dels Tarongers, avinguda dels Tarongers, s/n.  
L'ordre de crida dels aspirants començarà amb la lletra W, conforme al resultat del sorteig fet el dia 5 de desembre de 2014 (DOCV 7425, 17.12.2014).  
Les persones admeses hauran d'acreditar la seua personalitat per mitjà de la presentació del DNI, del NIE, del passaport o del permís de conduir en el moment de ser cridades a les aules on es realitze la prova sense que, a l'efecte, hi siguen vàlides les fotocòpies compulsades dels documents esmentats, així com de l'exemplar per a la persona interessada de la sol·licitud d'admissió a les proves.  
També hauran de portar necessàriament bolígraf.  
Les persones admeses perdran el dret quan es personen en els llocs de realització un cop iniciades les proves o per la inassistència a aquelles, encara que es dega a causes justificades.  
  
  
Tercer  
Contra aquesta resolució, que posa fi a la via administrativa, es podrà interposar un recurs contenciós administratiu en el termini de dos mesos comptats des de l'endemà de la publicació, davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com en els articles 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant podrà interposar-se potestativament recurs de reposició davant del mateix òrgan que va dictar l'acte que es recorre, en el termini d'un mes comptat des de l'endemà de la publicació, o qualsevol altre recurs que estime escaient per a la defensa dels seus interessos.  
  
  
València, 10 de juny de 2016.- La directora general de Funció Pública: Eva María Coscollá Grau.